|  |  |  |  |  |  |  |
| --- | --- | --- | --- | --- | --- | --- |
| **EZ AZ ÓRA ELSŐSORBAN ÖTLETADÁSKÉNT KÉSZÜLT; AKÁR 1, AKÁR 2 (TÖBB) TANÍTÁSI ÓRA ALATT IS ELVÉGEZHETŐ; A FELADATOK SORRENDJE BIZONYOS HELYEKEN FÖLCSERÉLHETŐ, TOVÁBBÁ A FELADATOK EGY RÉSZE KIHAGYHATÓ/A FELADATOK TETSZŐLEGESEN BŐVÍTHETŐK – DE TELJES EGÉSZÉBEN IS MEGTARTHATÓ (EHHEZ TÖBB ÓRÁRA VAN SZÜKSÉG).**  **NEM KÉSZÍTETTEM EL HOZZÁ A SZOKÁSOS „KLASSZIKUS” VERSELEMZÉS-VÁZLATOT – EZT MINDEN PEDAGÓGUS MEGTESZI ÉS JÓL TUDJA –, INKÁBB MÁSFAJTA MEGKÖZELÍTÉSI MÓDOKAT IGYEKSZEM BEMUTATNI.**  **Az óra céljai:**  **I. RÁHANGOLÓDÁS**  - érdeklődés felkeltése, motiváció  - gondolkodás, kritikai gondolkodás fejlesztése  - benyomások, érzések, gondolatok szóban történő megfogalmazásának fejlesztése  **II. JELENTÉSTEREMTÉS** (és reflektálás is)  - szövegértő képesség fejlesztése  - analizáló, szintetizáló, következtető képesség fejlesztése  **III. REFLEKTÁLÁS**  - ismeretek más szempontból történő  - lényegkiemelő képesség fejlesztése  - fantázia, képzelőerő használata és fejlesztése  - empátiás képesség mélyítése  - önkifejezés készségének elősegítése, az ehhez szükséges eszköztár bővítése  - Arany János költészetének és általában a verseknek megszerettetése  - rejtett tartalmak felismerésének fejlesztése  - irodalmi (művészeti) alkotások megértésének, birtokbavételének elősegítése  - a „nekem is szól!”-élmény átélése, megtanulása  - az életkép és leírás fogalmával való ismerkedés  - költői eszközök használata, hatásuk megfigyelése  - az anyanyelv-használat, egyéni stílus fejlesztése (szókincsbővítés, szólások ismerete és adekvát használata)  - az egyén helye az egyes közösségekben, egyén és közösség kapcsolatának megértése  - események, viselkedésformák értelmezése, felismerése körülírás alapján; következtetések levonásának képessége  - a falusi életformáról alkotott képzetek bővülése  - annak felismerése, hogy „máshol más, de máshol is jó lehet”  - történelmi ismeretek az 1848/49-es szabadságharcról  - a mű mélyebb elemzése  - történelmi események megjelenítése a művészetben  - irodalmi ismeretek bővítése  - Arany János költészetének, életrajzának mélyebb ismerete  A kapcsolódó LernigApp-linkek:  Arany János: Családi kör (Legyen Ön is milliomos!): <https://learningapps.org/display?v=p9o2o67qc18>  Arany János: Családi kör-szómgyarázat (akasztófa másként): <https://learningapps.org/display?v=pfbcn2f2t18> | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| Idő: munka: 5-6’; meg-be- szé- lés: 5-8’  5’  4’  1-2’  2’  4’  6-8- 10’…  6’  10’  5’  5’  4’  7’  8-10’ | **I. RÁHANGOLÓDÁS**  I/1. Előzetes ismeretek előhívása, kontextus megteremtése  Feladat megadása:  - Két csoportban fogtok dolgozni! Arra kérlek benneteket, hogy az előkészített lapokra írjátok le a válaszaitokat a megfelelő helyre! Képzeljétek el, hogy milyen hangokat hallhatnak, milyen illatokat érezhetnek azok, akik ilyen helyen élnek (falusi kép) és milyet az ilyen helyen élők (városi kép)!  A megadott szempontok a lapon és a várható válaszok:  *Hangok*: kakaskukorékolás, tehénbőgés, galambbúgás, lovas kocsi, szekér zörgése, egyéb állati hangok, harangszó, kút nyikorgása, vödör csörgése, puffanó gyümölcsök hangja, tűz pattogása, szerszámok javításának hangja, traktorzörgés, kasza suhogása, fák zúgása, bogárzümmögés, énekszó stb.  *Illatok*: széna, gyümölcs, trágya, eső illata, illatok a piacon, a frissen szántott föld kipárolgása stb.  *Hangok*: járművek zörgése, autóduda, villamos csikorgása, troli sivítása, mentőautó szirénája, utcaseprő kocsi zaja, madárcsicsergés, galambbúgás, játszótéri hangok, vonatfütty, szomszéd hangos televíziója, léptek koppanása az aszfalton, walkmanből kiszűrődő cincogás, autóból szóló dobdübörgés stb.  *Illatok:* kipufogógáz, parfüm, párolgó aszfalt szaga, étteremből kiszivárgó illatok, metró sajátos szaga, illatok a piacon, eső illata stb.  - Döntsd el, melyik képet jellemzik szelídebb, békésebb hangok! (Vidék, falu)  I/2. Közelítés a témához, megértés biztosítása, atmoszférateremtés, első találkozás a művel  - Hamarosan útra kelünk gondolatban. Esetleg általatok nem ismert tárgyakkal és fogalmakkal is fogunk találkozni. Fontos, hogy megértsük őket. Ezért néhányatokat szómagyarázat készítésére kértem.  a) A *pitvar, sövény, kiszolgált, venyige, majszol, üszök, madárlátta, nyájas, asztalszék, szabódik, kegyelet* szavak (helyes) értelemmel való megtöltése. Előkészítő munka. Alkalmazásánál ügyelni kell arra, hogy időről időre minden gyerekre sor kerüljön.  Menete: a táblára fölkerül egy-egy szókártya, a rajta lévő szót valaki, aki nem vett rész a magyarázat keresésében, elolvassa, megpróbálja értelmezni. Az aktuális szó magyarázatát felolvassa, aki foglalkozott vele.  b) - Már indulunk is! Úti célunk egy kis falu, valamikor régebben, Magyarországon… Vendégségbe megyünk egy családhoz… Már meg is érkeztünk! Időközben beesteledett...  Este van…  Szabó Gyula „átveszi” a szót, (cím nélkül) meghallgatjuk a művet.  (A gyerekek előtt egyelőre nincs ott a szöveg.)  **II. JELENTÉSTEREMTÉS** (A megértés, beépítés első szakasza)  II/1. Spontán reflexiók „begyűjtése” Feladat megadása: Mondj egy érzést, gondolatot, tárgyat, ami a hallott verssel kapcsolatban az eszedben jár! Csak egy szó legyen! (Természetesen nincs jó és rossz válasz.)  (pl. tej, tűzcsóva, munka, meglepetés, rom, fáradtság, tűz, meleg, vendéglátás, hangulat, tücsökciripelés stb.)  II/2. „Feldolgozás”  - Hamarosan ti is elolvashatjátok a verset! Előtte adjunk neki címet! Kérem, hogy aki tudja az igazi címet, ne árulja el!  a) „Audiovizuális” ismerkedés a művel: Tanári bemutatás, a gyerekek részéről követő, néma olvasás)  b) „Elemzés”, körbejárás  Helyszín, szereplők:  Tanári instrukció: Ott állsz a helyszínen. A feladatod: filmet kell készítened, követed a kamerával a vers mozgását. (Már ismert fogalom a számukra a „vers mozgása”, és a filmkészítő kérdéseket is ismerik: Honnan indulsz? Hová mész? Kikkel találkozol? Melyikük mit csinál? Mi történik? Stb.) A film felvételét a rádió is közvetíti! Tudósíts az eseményekről! Akihez odaérsz, az belebújik annak a szereplőnek a bőrébe, akiről éppen tudósítasz, és eljátssza a szerepét. Jelzésre add át a kamerát! (megszokott jelzést használunk) Figyelem! Felvétel!  (Hosszadalmas, időigényes munka a technika elsajátíttatása, de ha már megy, a gyerekek nagyon szeretik. Ilyenkor már fennakadás nélkül, fegyelmezetten végig lehet játszani, mondani a „filmet”. Szükség esetén bármikor megállhatunk tisztázó kérdéseket feltenni.)  c) Írásbeli rögzítés a FÜZETben  - Szerző, cím; szereplők (gazdasszony, tejet ivó kisfiú, nagylány, tűzkígyót rajzoló kisfiú, olvasó kisfiú, gazda, vándor); különbséget teszünk megjelenő állatok és a tényleges szereplők között (denevér, tehén, macska, kutya, tücsök)  Szünet, pihenés  **2. óra**  d) „Mélyítés”  - A műben megjelenő egyes szereplők alakjával, eseményekkel való részletes foglalkozás irányított beszélgetéssel  Kikkel találkozunk? Mit csinálnak? Miért? Mire gondolhatnak közben? Milyen a külseje? Hogy néz ki? Miért viselkedik így? Mire gondolhat? Tegnap mit csinálhatott? Hát holnap mit fog? Milyen érzéseid vannak vele kapcsolatban? Mit mond(hat)? Miből következtethetsz rá? Ki a számodra legkedvesebb szereplő? Miért?...  → Arany Jánosról: életrajzi elemek a műben (gyermekkor, szülőfalu, család, testvérek, szabadságharc stb.)  - A költő alakja is megjelenik a műben. Mit gondolsz, melyik szereplő képében? Miből gondolod?  A versbéli család és A. J. saját családjának különbözősége és hasonlósága.  Saját emlékek: torony, falusi környezet, „e fiúból pap lesz”; történeti háttér: a vers keletkezésének időpontja, elhelyezése a Szabadságharchoz viszonyítva  - A vázlat kiegészítése az előbbi két pontban tárgyaltakkal.  → Személy- és tárgyfelismerés  - Ki vagyok? Mi vagyok?  (megrakom a tüzet, szegre akaszt a gazda, kitesznek középre stb.)  **III. REFLEKTÁLÁS** („Már az enyém, tehát használom, amitől új és új értelmet kap bennem”-fázis)  III/1. „Mélyebb rétegek mozgatása” – a témához kapcsolódó gondolatok megfogalmazása, kicserélése, továbbvitele a gyerekek saját nyelvén  a) Tegyél föl kérdéseket! Válassz a szereplők közül! Kitől szeretnél valamit megtudni?  Ki bújik a bőrébe, hogy válaszolhasson?  A játék menete egy példán keresztül:  A: „A cicától kérdezem, hogy nem fél-e a bagolytól.”  B: Maga elé teszi a kivágott kontúrt, bemutatkozik:  „Az osonó cica vagyok, és a kérdésedre így válaszolok: félek, de mindjárt bent termek a házban, ahol biztonságban leszek!”  Tanári kérdés: Elfogadod a válaszát, vagy te másképp gondolnád, ha te lennél a cica?  (Ehhez a játékhoz előre elkészített, állandóan használt, emberi alakot ábrázoló „árnyképek” áll(hat)nak rendelkezésre. Az állatok megjelenítéséhez egy sablonos állat-sziluettet használunk, a tárgyakat egyszerű téglalap vagy más síkidom jelzi.)  b) A kapcsolódó történelmi és társadalmi ismeretek körüljárása  - Figyeld meg, milyen módon kapcsolódik össze a család története a szabadságharc eseményeivel, történetével! (a nagylány hiába várja a „testvérbátyját”; este béna harcfi vendégeskedik náluk, bizonyára nem először találkoznak a típussal, hiszen rengeteg volt a hadirokkant; sok család siratta az elvesztett apát, fiút)  - Hogyan tudnánk rajzban ábrázolni a család helyét az országhoz képest, az országét Európához képest, és mindez hol helyezkedik el a világban? (Várt ábra: táguló koncentrikus körök, belül a család)  - Még milyen rétegekkel egészíthetjük ki a rajzunkat, ha a saját világunkra gondolunk? (iskola, város)  - Találjuk ki, hogy az egyes ügyek melyik kört, köröket érintik, kikre van hatásuk!  Torokgyulladásod van; dolgozatot írtok; állami ünnep; gazdasági válság; környezetszennyezés; születésnap; árvíz; kaptál egy kishörcsögöt stb.  Lezárás, értékelés  \*\*\*  A vers irodalomtudományi, stilisztikai vizsgálata további foglalkozás(oka)t kíván; lehetséges tartalmak:  - leírás és életkép fogalma  - a vers szerkezete (keret)  - versforma (ismert példa: János vitéz)  - költői atmoszféra-teremtő eszközök vizsgálata (szóhasználat, hangulatfestés, hasonlatok, metaforák stb.)  - a vers szólássá vált nyelvi fordulatai  - egyes sorok „átfogalmazott” változata (pl. Hol találod a versben? „Szomját oltja a könyörgő gyereknek”; „A gondok miatt gyakran ráncba szalad a homloka”; stb. Ennek nehezített változata, amikor a gyerekek fogalmazzák át az eredeti sorokat és egymást kérdezik)  Úgy gondolom, hogy az általában szokásos egy, legföljebb két óra helyett legalább három órát szükséges a verssel való foglalkozásra szánni. Érdemesebb a tanév során kevesebb művet, alaposan feldolgozni. Ez a vers nem maradhat ki a kötelező memoriterek sorából sem. | képzeletben mozgósítja az érzékszerveit: elképzel  rögzíti az elképzeléseit  beszámol a munkájáról  felolvas, értelmez  asszociál  gondolkodik  követő néma olvasás  figyel, felelevenít, elképzel, tervet készít magában  játszik…, közben gondolkodási műveleteket végez; sokat nevet; együttműködik  másol  gondolkodik, megfogalmaz, érvel; válaszol  másol a füzetbe  játszik…, de gondolkodik, elemez, megfogalmaz stb.  rajzol  beszámol a benyomásairól, érzéseiről | magyaráz, szervez  ellenőrzés, értékelés  irányít, értékel  kérdez, feladatot ad, irányít  értékel  magyaráz  irányít, játszik  ír  kérdez  ír  irányít, segít, kérdez, dicsér, biztat, értékel; játszik  kérdez, irányít  értékel | csoportmunka  megbeszélés  előzetes önálló munka;  frontális egyéni munka  frontális egyéni munka  frontális/egyéni munka  bemutatás  frontális/egyéni munka  beszélgetés, megbeszélés  játék  frontális/egyéni munka  frontális/egyéni munka | képek (falusi és városi környezet)  2 ív csomagolópapír  Magyar értelmező kéziszótár; szókártyák  a mű szövege; hangfelvétel Szabó Gyula előadásában; a lejátszáshoz szükséges eszközök  füzet, tábla, megfelelő íróeszközök  tábla, füzet; íróeszköz  sziluettek  füzet, tábla | A megbeszélés során összehasonlítjuk, felidézzük, elképzeljük magunkban az egyes hangokat és illatokat, hozzáillesztünk cselekvéseket, de nem minősítjük őket, hiszen nem a város feketére festése a cél. Mindössze jót cuppogunk a sárban, tartjuk a tenyerünket az eső alá, gyorsuló ritmusát csapkodjuk a combunkon, befogjuk a fülünket a betontörő kalapács zajára, elugrunk a száguldó autó elől, stb. A megbeszélő rész végére több „falusi” jelenség vizsgálata kerül egymás után.  A rész lezárása egyetlen, minősítést nélkülöző átvezető, közelítő kérdés:  Döntsd el, melyik képet jellemzik szelídebb hangok! (Vidék, falu)  A gyerekek előtt egyelőre nincs ott a szöveg.  nincs ’jó’ és ’rossz’ válasz  Nehéz megmagyarázni, miért nem újra a művészi előadást hallgatjuk, de úgy érzem, ezúttal már célszerűbb a tanári bemutatás. Így a tanár is bevonódik a közös élménybe, már olvasás közben teremthet szemkontaktust, változtathat a hangerőn, tempón stb. alkalmazkodva a gyerekek által indirekt módon kifejezett igényekhez. Jobban „együtt van” a gyerekekkel.  A vázlat/ jegyzetek tetszőlegesen alakíthatóak.  Tapasztalatom szerint ezért a játékért a gyerekek rajonganak. |